31984R1159
L 112/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 1159/84 НА КОМИСИЯТА
от 27 април 1984 година
за изменение на Регламент (EИО) № 315/68 относно стандартите за качество на луковици от определени сортове ириси и лалета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 234/68 на Съвета oт 27 февруари 1968 г. за създаване на обща организация на пазара за живи дървета и други растения, луковици, корени и подобни на тях, рязани цветя и декоративна зеленина (1), и по-специално член 4 от него,
като има предвид, че Регламент (EИО) № 315/68 на Съвета (2), последно изменен с Регламент (EИО) № 3718/81 (3), определя стандартите за качество на клубено- луковици, луковици и клубени;
като има предвид, че поради създаването на нови сортове и случайни разновидности на ириси „Wedgwood“ и „Prof. Blaauw“ е необходимо да се адаптират ботаническите описания на тези продукти;
като има предвид, че придобитият опит показва, че минималният размер „окачествяване 8“, предписан за луковици на Tulipa kaufmanniana, сортове „Bellini“, „Edwin Fischer“, „Fair Lady“, „Fritz Kreisler“, „Gaiety“, „Golden Sun“, „Goudstuk“, „Lady Rose“, „Mendelssohn“, „Robert Schumann“, „Solanus“, „Stresa“ и „Sweelinck“, не осигурява задоволителен цъфтеж; като има предвид, че тези стандарти поради това следва да бъдат съответветно адаптирани;
като има предвид, че мерките, предвидени в настоящия регламент, са в съответствие със становището на Управителния комитет по живи растения,
ПРИЕ НАСТОЯЩИЯ РЕГЛАМЕНТ:
Член 1
В таблицата, представена в раздел III от приложението към Регламент (ЕИО) № 315/68, редовете, отнасящи се до сортовете на ирис „Wedgwood“ и „Prof. Blaauw“ и редовете, отнасящи се до Tulipa kaufmanniana, сортове „Bellini“, „Edwin Fischer“, „Fair Lady“, „Fritz Kreisler“, „Gaiety“, „Golden Sun“, „Goudstuk“, „Lady Rose“, „Mendelssohn“, „Robert Schumann“, „Solanus“, „Stresa“ и „Sweelinck“, се заместват от текста, представен в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент се прилага от 1 януари 1985 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 април 1984 година.